**PASKAIDROJUMA RAKSTS**

**Madonas novada pašvaldības 2025. gada 28. augustā saistošajiem noteikumiem Nr. 3**

**“Grozījumi Madonas novada pašvaldības 2025. gada 4. jūlija saistošajos noteikumos Nr. 1 “Madonas novada pašvaldības nolikums””**

|  |  |
| --- | --- |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums | Saistošie noteikumi “Grozījumi Madonas novada pašvaldības 2025. gada 4. jūlija saistošajos noteikumos Nr. 1 “Madonas novada pašvaldības nolikums” (turpmāk – noteikumi) izstrādāti ar mērķi veikt grozījumus noteikumos, kas saistīti ar Madonas novada pašvaldības domes pieņemtajiem lēmumiem un sagatavotajiem lēmumprojektiem, iestrādājot noteikumos institucionāla rakstura izmaiņas.  Pašvaldību likuma 49.panta pirmās daļas 1.apakšpunkts nosaka, ka pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju, tostarp: pašvaldības administrācijas struktūru.  2025. gada 4. jūlijā Madonas novada pašvaldības dome ir pieņēmusi lēmumu Nr. 15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”, ar kuru ir lēmusi, apvienojot Madonas novada pašvaldības iestādes, izveidot Madonas novada pašvaldības iestādi “Madonas novada Varakļānu apvienības pārvalde”. Tā rezultātā ir nepieciešams veikt grozījumus noteikumos, paredzot to, ka Madonas novada pašvaldības iestāde “Madonas novada Varakļānu apvienības pārvalde” ir iekļaujama noteikumu 26. punktā, kurā uzskaitītas Madonas novada pašvaldības iestādes.  2025. gada 31. jūlijā Madonas novada pašvaldības dome ir pieņēmusi lēmumus “Par grozījumiem 04.07.2025. Madonas novada pašvaldības domes lēmumā Nr. 15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”” un “Par Madonas novada pašvaldības iekšējā normatīvā akta Nr. 12 “Grozījumi Madonas novada pašvaldības 04.07.2025. iekšējā normatīvajā aktā Nr .4 “Madonas novada Varakļānu apvienības pārvaldes nolikums”” izdošanu”, kuros Madonas novada pašvaldības iestādei “Varakļānu novada muzejs” ir saglabāts iestādes statuss. Tā rezultātā noteikumu Pārejas noteikumu 6. punktā ir veicami grozījumi, izslēdzot iestādi “Varakļānu novada muzejs” kā apvienojamo iestādi Madonas novada pašvaldības iestādes “Madonas novada Varakļānu apvienības pārvalde” izveidošanā, un iekļaujot noteikumu Pārejas noteikumos punktu par to, ka līdz 2025. gada 31. decembrim, veicama Madonas novada pašvaldības iestādes “Varakļānu novada muzejs” iekšēja reorganizācija, grozot iestādes nosaukumu.  2025. gada 31.jūlijā Madonas novada pašvaldības dome ir pieņēmusi lēmumu Nr. 105 “Par Madonas novada pašvaldības iestādes “Madonas novada un Varakļānu novada bāriņtiesa” iekšējo reorganizāciju’, ar kuru ar 2025. gada 1. augustu iekšēji reorganizēta Madonas novada pašvaldības iestāde “Madonas novada un Varakļānu novada bāriņtiesa” par Madonas novada pašvaldības iestādi “Madonas novada bāriņtiesa”, tā rezultātā noteikumi jāpapildina 26.65. punktu “Madonas novada bāriņtiesa”.  2025. gada 31. jūlijā Madonas novada pašvaldības dome ir pieņēmusi lēmumu Nr. 107 “Par Madonas novada pašvaldības iestādes “Madonas novada un Varakļānu novada pašvaldības policija” iekšējo reorganizāciju”, ar kuru ar 2025. gada 1. augustu iekšēji reorganizēta Madonas novada pašvaldības iestāde “Madonas novada un Varakļānu novada pašvaldības policija” par Madonas novada pašvaldības iestādi “Madonas novada pašvaldības policija”, tā rezultātā noteikumi jāpapildina ar 26.66. punktu “Madonas novada pašvaldības policija”.  Ir nepieciešams precizēt noteikumu 26.1. apakšpunktu un dzēst 27. punktu, lai ņemtu vērā Viedas administrācijas un reģionālas attīstības ministrijas noteikumu sākotnējās redakcijas izvērtējumu.  Ir papildināta Madonas novada pašvaldības izpilddirektora kompetence, paredzot Madonas novada pašvaldības izpilddirektoram kompetenci pieņemt lēmumus par atļauju satiksmes organizācijas tehnisko līdzekļu uzstādīšanai un noņemšanai.  Ir nepieciešams precizēt noteikumu 42.-44. punktus, nodrošinot atbilstību Administratīvā procesa likuma regulējumam. |
| Saistošo noteikumu fiskālā ietekme uz pašvaldības budžetu | Noteikumiem nav fiskālā ietekme uz Madonas novada pašvaldības budžetu. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – Madonas novada pašvaldības domei, pieņemot attiecīgos lēmumus par institucionāla rakstura izmaiņām Madonas novada pašvaldības administrācijas struktūrā, Madonas novada iedzīvotāji varēs saņemt iestāžu nolikumos paredzētos pašvaldības pakalpojumus;  3.2. ietekme uz vidi – nav  3.3. ietekme uz iedzīvotāju veselību – nav;  3.4. ietekme uz uzņēmējdarbības vidi pašvaldības teritorijā – nav;  3.5. ietekme uz konkurenci – nav. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Madonas novada iedzīvotāji varēs saņemt jaunizveidotās Madonas novada pašvaldības iestādes “Madonas novada Varakļānu apvienības pārvalde” pakalpojumus saskaņā ar pārvaldes nolikumā noteiktajām funkcijām, kā arī turpinās saņemt Madonas novada pašvaldības iestāžu “Varakļānu novada muzejs”, “Madonas novada bāriņtiesa” un “Madonas novada pašvaldības policija” nolikumos paredzētos pakalpojumus. |
| Saistošo noteikumu ietekme uz pašvaldības funkcijām un cilvēkresursiem | Jaunizveidotā Madonas novada pašvaldības iestāde “Madonas novada Varakļānu apvienības pārvalde” veiks tās nolikumā noteiktās funkcijas. 2025. gada 4.jūlija Madonas novada pašvaldības domes lēmumā noteiktās apvienotās iestādes turpina darbu kā Varakļānu apvienības pārvaldes struktūrvienības. Iestāžu apvienošanās rezultātā tiek samazinātas 0,9 slodzes.  Madonas novada bāriņtiesa un Madonas novada pašvaldības policija pēc iekšējas reorganizācijas turpina veikt iestādēm noteiktās funkcijas ar esošo cilvēkresursu. |
| Saistošo noteikumu izpildes nodrošināšana | Noteikumu izpildi nodrošinās Madonas novada pašvaldības administrācija. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Noteikumi ir piemēroti tajos paredzētā mērķa sasniegšanai un nosaka tikai to regulējumu, kas ir nepieciešams minētā mērķa sasniegšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46.panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par noteikumu projektu un dotu iespēju Madonas novada iedzīvotājiem izteikt viedokli, noteikumu projekts no 2025.gada 31.jūlija līdz 2025.gada 17.augustam ir publicēts Pašvaldības oficiālajā tīmekļvietnē www.madona.lv sadaļas “Dokumenti” apakšsadaļā “Saistošo noteikumu projekti” . Sabiedrības viedoklis netika saņemts. |

Madonas novada pašvaldības domes priekšsēdētājs A. Lungevičs